తిన్‌సుకియా

తిన్‌సుకియా, అస్సాం రాష్ట్రం తిన్‌సుకియా జిల్లాలోని ఒక పారిశ్రామిక పట్టణం, జిల్లా ప్రధాన కార్యాలయం. ఈ పట్టణం ఈశాన్య గువహాటికి 480 కి.మీ.లు, అరుణాచల్ ప్రదేశ్ సరిహద్దు నుండి 84 కి.మీ.ల (52 మైళ్ళ) దూరంలో ఉంది.

చరిత్ర 
తిన్‌సుకియా మొదట చెంగ్మై పత్తర్ పిలువబడేది, బెంగ్మార ఇక్కడే ఉంది. ఇది మోటోక్ రాజ్యానికి రాజధానిగా ఉండేది, స్వర్గాడియో సర్బానంద సింఘ దీనిని స్థాపించాడు. స్వర్గాడియో సర్బానంద సింఘా (మెజారా) పూర్వపు చుటియా రాజకుటుంబానికి చెందినవాడు. సమర్థుడైన నాయకుడిగా ఎదిగాడు. మెజారా సింహాసనం అధిష్టించిన తరువాత సర్బానంద సింఘా అనే పేరును స్వీకరించాడు. స్వర్గాడియో సర్బానంద సింఘా తన పేరు మీద నాణేలను ప్రవేశపెట్టాడు. సాకా 1716, 1717లలో స్వర్గడియో అనే బిరుదును నాణేల్లో చెక్కించాడు.

భౌగోళికం 
27.5 ° N 95.37 ° E అక్షాంశరేఖాంశాల మధ్య ఈ తిన్‌సుకియా ఉంది. దీని సగటు ఎత్తు 116 మీటర్లు (380 అడుగులు).

జనాభా 
2011 జనాభా లెక్కల ప్రకారం, తిన్‌సుకియా జనాభా 126,389 గా ఉంది.  ఈ మొత్తం జనాభాలో పురుషులు 55%, స్త్రీలు 45% ఉన్నారు. తిన్‌సుకియా సగటు అక్షరాస్యత 70.15%, ఇది జాతీయ సగటు 64.84% కంటే ఎక్కువ; పురుషుల అక్షరాస్యత 77.89%, స్త్రీ అక్షరాస్యత 63.54%. జనాభాలో 13.29% 6 సంవత్సరాల కంటే తక్కువ వయస్సు గలవారు ఉన్నారు.

రాజకీయాలు 
తిన్‌సుకియా దిబ్రుగర్ లోకసభ నియోజకవర్గంలో భాగంగా ఉంది.

పత్రిక 
అస్సామీ దినపత్రిక దైనిక్ జనభూమి గువహాటి, జోర్హాట్‌లతో పాటు తిన్‌సుకియా నుండి కూడా ప్రచురించబడింది.

ప్రముఖ వ్యక్తులు 
 భూపెన్ హజారికా
 మహికా శర్మ
 సావిత్రి జిందాల్
 జోయి బారువా

మూలాలు

ఇతర లంకెలు 
 తిన్‌సుకియా జిల్లా అధికారిక వెబ్‌సైట్

భారతీయ నగరాలు పట్టణాలు